Saya mau tau Terbunuh dari Zulkifli Abdul Hir. Jelaskan dalam bahasa melayu

Pada 2 Februari 2012, satu serangan udara di selatan Filipina dilancarkan oleh Tentera Filipina dengan bantuan tentera Amerika Syarikat. Leftenan Kolonel Randolph Cabangbang menjelaskan bahawa dua pesawat dari pangkalan tentera udara Zamboanga City menggugurkan 4 butir  bom seberat 227 kg di lokasi itu pada jam 3.00 pagi .Tidak ada kerahan tentera darat. Marwan dan 15 pemimpin militan terbunuh dalam serangan di Kepulauan Jolo, selatan Filipina.Turut maut ialah rakyat Singapura, Mohammad Ali atau Muawiyah dan pemimpin Abu Sayyaf, Abu Pula. Namun semua mayat telah dilarikan dan dikebumikan secara Islam. Usaha Malaysia mendapatkan DNA untuk dipadankan dengan DNA ibunya Marwan menemui jalan sukar. Perisik memberi maklumat terdapat ramai pejuang Abu Sayyaf termasuk orang asing di kawasan hutan berhampiran bandar Parang di kepulauan Jolo. Terdapat 30 pejuang bersembunyi di situ.

Kerajaan AS pernah menawarkan AS$ 5mil (RM15.1 juta) sebagai ganjaran bagi membunuh atau menangkap Marwan. Pada 28 Mac 2007, Setiausaha Negara AS, Condoleezza Rice menguatkuasakan ganjaran RM17.25 juta (AS$5 juta) kepada sesiapa yang menyalurkan maklumat sehingga membawa kepada penangkapan Zulkifli Abdul Hir yang terbabit dalam beberapa serangan bom di Filipina. Adik iparnya iaitu Taufik Abdul Halim atau Dany terlibat dalam serangan bom di Jakarta Atrium Mall pada tahun 2001 dan sedang ditahan di Indonesia.

Mejar Jeneral Coballes  dari tentera Filipina menyatakan kepada wartawan AFP bahawa kematian 15 pemimpin militan itu merupakan kejayaan besar buat negara tersebut dalam usaha memerangi pengganas.Tentera turut berjaya membunuh Uma Jumdail, seorang pemimpin Abu Sayyaf yang paling dikehendaki. Muawiyah dan Mawran dipercayai bersembunyi di kem Abu Sayyaf yang terletak di kawasan pedalaman di selatan Kepulauan Filipinan sejak 2003.

Ketua Gerak Khas Malaysia mengenai keganasan, Ayob Khan Mydin Pitchay menyambut baik berita kematian Zulkifli dan Doktor Abu dan Umbra Jumdail, salah seorang pemimpin utama organisasi militan Abu Sayyaf. Abu Sayyaf didakwa melakukan serangan-serangan pengganas terburuk di Filipina termasuk meletupkan sebuah feri di Manila yang membunuh lebih 100 orang, selain banyak kes penculikan di kawasan terpencil di selatan yang dihuni majoriti penduduk Islam. Abu Sayyaf pernah menculik pengembara dari Sydney,Australia bernama Warren Rodwell. Meereka menuntut wang tebusan $2 juta.